**«Жекелеген тауар түрлерінің Тізбесін, сондай-ақ ең төменгі баға деңгейін айқындау тәртібін бекіту туралы» Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

(бұдан әрі – Жоба)

1. **Қоғамдық-саяси салдарын бағалау:**

Жоба Қазақстан Республикасының Салық кодексіне   
(бұдан әрі – Салық кодексі) енгізілетін өзгерістер аясында әзірленді. Онда жекелеген тауар түрлерінің тізбесіне енгізілген тауарлар бойынша ең төменгі баға деңгейін айқындау қолданыстағы функционалы бекітіледі.

Жобаны қабылдау қоғамда әлеуметтік шиеленіс немесе наразылық туғызбайды. Керісінше, ол салықтық әкімшілендіруді жүргізу және бюджетке салықтар мен өзге де міндетті төлемдерден жалтарған тұлғаларға қатысты уақтылы шаралар қабылдау процесіне бағытталған, бұл мемлекеттік институттарға сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарын бағалау:**

Жоба Салық кодексінің 518-бабының 2-тармағын іске асыру мақсатында әзірленді. Тиісінше, ол Қазақстан Республикасының Конституциясына және өзге де қолданыстағы нормативтік құқықтық актілеріне қайшы келмейді.

Жоба салық төлеушілер үшін жаңа міндеттер немесе шектеулер енгізбейді, тек Салық кодексінде көзделген процесті реттейді.

Осылайша, жоба заңнаманы қолданудағы құқықтық анықтығы мен болжамдылығын нығайтуға ықпал етеді.

**3. Ақпараттық салдарын бағалау:**

Жобаның ақпараттық салдары орташа деңгейде бағаланады, себебі бұл жоба ең төменгі баға деңгейі айқындалатын жекелеген тауар түрлерінің тізбесіне енгізуді көздейді. Бұл мемлекеттік кірістер органдарымен түсінбеушілік пен даулардың туындау ықтималдығын азайтады және бюджетке салық түсімдерінің артуына әкеледі.

Сонымен қатар, Салық кодексінің нормаларына сәйкестендірілуіне байланысты түсіндіру жұмыстарын жүргізу қажеттілігі туындамайды, қажет болған жағдайда осы тақырып бойынша баспасөз релизі ұсынылады.

**4. Өзге де салдарын бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

Жоба республикалық бюджеттен қосымша шығыстарға әкеп соқпайды, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Тәкиев**